নবীগঞ্জ প্রতিনিধি ॥ নবীগঞ্জ শহর থেকে পুলিশ বিশেষ অভিযান চালিয়ে সাইফুল আলম (পারভেজ) নামের এক যুবককে গ্রেফতার করেছে। তার বিরুদ্ধে কোর্টের গ্রেফতারী পরোয়ানা ছিল বলে পুলিশ সূত্রে জানা গেছে। জানা যায়, গতকাল বিকেলে নবীগঞ্জ থানার এসআই নূর মোহাম্মদ ও এএসআই পান্না দেব বিশেষ অভিযান চালিয়ে পারভেজকে গ্রেফতার করেন। সে নবীগঞ্জ পৌর এলাকার আনমুনো গ্রামের সাহিদ মিয়া ছেলে। গতকালই তাকে হবিগঞ্জ কোর্ট হাজতে প্রেরন করা হয়েছে।